Úradný vestník L 315 , 01/12/2001 S. 0071 - 0073



Rozhodnutie Komisie z 30. novembra 2001, ktorým sa mení a dopĺňa rozhodnutie Komisie 98/371/ES o podmienkach týkajúcich sa zdravia zvierat a veterinárnych certifikáciách pre dovoz čerstvého mäsa z určitých európskych krajín s cieľom zohľadniť niektoré aspekty týkajúce sa Poľska (oznámené pod číslom dokumentu C(2001) 3818) (Text s významom pre EHP) (2001/849/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o problémoch súvisiacich so zdravotnou a veterinárnou inšpekciou pri dovoze hovädzieho dobytka, oviec a kôz a ošípaných, čerstvých mäsových výrobkov z tretích krajín [1], naposledy zmenenú a doplnenú smernicou 97/79/ES [2], najmä na jej články 14, 15 a 16, keďže: (1) Podmienky týkajúce sa zdravia zvierat a veterinárna certifikácia pre dovozy čerstvého mäsa z určitých európskych krajín sú uvedené v rozhodnutí Komisie 98/371/ES [3], naposledy zmenenom a doplnenom rozhodnutím 2001/774/ES [4]. (2) Dovozy čerstvého mäsa na spotrebu ľuďmi z domácich ošípaných z Poľska neboli povolené z dôvodov týkajúcich sa zdravia zvierat, ktoré sa týkali najmä kontroly klasického moru ošípaných. (3) Poľské orgány predložili žiadosť o povolenie vývozu bravčového mäsa do spoločenstva a svoju žiadosť podporili informáciami týkajúcimi sa zdravotného stavu ošípaných v Poľsku a kontroly klasického moru ošípaných. (4) V máji 2001 bola vykonaná veterinárna misia Komisie s cieľom zhodnotiť situáciu týkajúcu sa zdravia zvierat v Poľsku, a najmä týkajúcu sa situácie v súvislosti s klasickým morom ošípaných. (5) Vychádzajúc zo správy misie a na základe ďalších informácií poskytnutých zo strany poľských orgánov sa javí, že zdravotný stav ošípaných v Poľsku, pokiaľ ide o klasický mor ošípaných, je uspokojivý. (6) Z tohto dôvodu je vhodné povoliť Poľsku vyvážať bravčové mäso do spoločenstva na základe určitých podmienok vzhľadom na používanie odpadu zo stravovacích zariadení na kŕmenie ošípaných. Poľské orgány sa zaviazali, že na účely vývozu bravčového mäsa, bude vypracovaný zoznam chovov ošípaných, ktoré sa budú nachádzať pod pravidelným veterinárnym dozorom a na ktorých sa budú vykonávať príslušné kontroly s cieľom vylúčiť používanie akékoľvek odpadu zo stravovacích zariadení na kŕmenie ošípaných. (7) Rozhodnutie 98/371/ES sa musí z tohto dôvodu príslušne zmeniť a doplniť. (8) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 98/371/ES sa mení a dopĺňa nasledovne: a) Príloha II sa nahrádza prílohou I k súčasnému rozhodnutiu; b) Príloha IV sa nahrádza prílohou II k súčasnému rozhodnutiu. Článok 2 Toto rozhodnutie je adresované členským štátom. V Bruseli 30. november 2001 Za Komisiu David Byrne člen Komisie [1] Ú. v. ES L 302, 31.12.1972, s. 28. [2] Ú. v. ES L 24, 30.1.1998, s. 31. [3] Ú. v. ES L 170, 16.6.1998, s. 16. [4] Ú. v. ES L 291, 8.11.2001, s. 48. -------------------------------------------------- PRÍLOHA I " „PRÍLOHA II ZÁRUKY TÝKAJÚCE SA ZDRAVIA ZVIERAT, KTORÉ SA MAJÚ VYŽADOVAŤ PRI CERTIFIKÁCII ČERSTVÉHO MASA Dôležité upozornenie: dovozy čerstvého mäsa pre spotrebu ľuďmi nie sú povolené pokiaľ nebol Komisiou schválený program kontroly reziduí vo vyvážajúcej tretej krajine. Krajina | Kód | Čerstvé mäso na spotrebu ľuďmi | čerstvé mäso určené na iné účely ako je spotreba ľuďmi | hovädzí dobytok | ošípané | ovce/kozy | nepárnokopytníky | MC | SG | MC | SG | MC | SG | MC | SG | Albánsko | AL | — | | — | | — | | — | — | — | Bosna a Hercegovina | BA | — | | — | | — | | — | — | — | Bulharsko | BG | — | | — | | — | | D | — | E | BG-1 | A | | — | | C | | D | — | E | BG-2 | — | | — | | — | | D | — | E | Bielorusko | BY | — | | — | | — | | — | — | E | Česká republika | CZ | A | | B | | C | | D | — | E | CZ-1 | A | | B | | C | | D | — | E | CZ-2 | A | | B | | C | | D | — | E | Estónsko | EE | — | | — | | — | | — | — | E | Federálna republika Juhoslávia | FY | — | | — | | — | | D | — | E | FY-1 | A | | — | | C | | D | — | E | FY-2 | — | | — | | — | | D | — | E | Chorvátsko | HR | A | | — | | C | | D | — | E | Maďarsko | HU | A | | B | | C | | D | — | E | Litva | LT | A | | — | | C | | D | — | E | Lotyšsko | LV | — | | — | | — | | — | — | E | bývalá Juhoslovanská republika Macedónsko | MK | — | | — | | C | | D | — | E | Poľsko | PL | A | | B | A | C | | D | — | E | Rumunsko | RO | A | | — | | C | | D | — | E | Rusko | RU | — | | — | | — | | — | — | E | Slovinsko | SI | A | | — | | C | | D | — | E | Slovenská republika | SK | A | | — | | C | | D | — | E | " -------------------------------------------------- PRÍLOHA II " „PRÍLOHA IV DOPLŇUJÚCE ZÁRUKY, KTORÉ MÁ POSKYTNÚŤ VYVÁŽAJÚCE ÚZEMIE POKIAĽ ICH VYŽADUJE UPLATŇOVANIE ČLÁNKU 2 ODS. 2 PRÍLOHY II a: Ja, dolu podpísaný úradný veterinárny lekár týmto prehlasujem, že vyššie opísané čerstvé mäso bolo získané z ošípaných pochádzajúcich z chovov od ktorých sme obdržali záruku, že ošípané nie sú kŕmené odpadom zo stravovacích zariadení [1], ktoré podliehajú úradným kontrolám a sú zahrnuté do zoznamu vypracovaného príslušným orgánom na účely vývozu bravčového mäsa do Európskej únie.“ " [1] Pod pojmom odpady zo stravovacích zariadení sa rozumejú všetky odpady z potravy určenej na ľudskú spotrebu z reštaurácií, stravovacích zariadení alebo kuchýň, vrátane závodných kuchýň a domácich kuchýň farmárov alebo osôb chovajúcich ošípané. --------------------------------------------------